Diari Oficial de la Generalitat Valenciana


Sumari del DOGV 6968, del 19-02-2013 (2013/1144)

Notificació de la sentència dictada en el juí verbal número 2227/2010.
----------------------------------------------------------------------

### Dades del document

Número de DOGV
:   6968

Data del DOGV
:   19-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1144


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el juí verbal número 2227/2010. [2013/1144]  
Juí verbal 002227/2010  
En el present procediment de juí verbal 2227/2010, seguit a instàncies del Banco Santander, SA, contra Narcisa Margarita Baque, s'ha dictat la sentència que, literalment, diu així:   
«Sentència número 000057/2012   
Jutge que la dicta: José Antonio Orea Martínez.   
Lloc: Castelló de la Plana.  
Data: 6 de març de 2012.  
Part demandant: Banco Santander, SA.  
Advocada: María Dolores Monsonís Chordá.  
Procuradora: M.ª Carmen Ballester Villa.   
Part demandada: Narcisa Margarita Baque.  
Advocat/a: -  
Procurador/a: -   
Objecte del juí: altres verbals.  
Castelló de la Plana, 6 de març de 2012   
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist estes actuacions de juí verbal sobre la reclamació d'una quantitat, seguides davant d'este Jutjat amb el número 2227 de l'any 2010, a instàncies de Banco Santander, SA, representat per la procuradora M.ª Carmen Ballester Villa i assistit per la lletrada M.ª Dolores Monsonís Chordá, contra Narcisa Margarita Baque.   
Antecedents de fet  
Primer. La procuradora de la part actora, amb la representació indicada i per mitjà d'un escrit que per torn de repartiment va correspondre a este Jutjat, va presentar una demanda de juí verbal en què, en síntesi, al·legava que el 23 d'agost de 2007 la demandant va formalitzar amb la demandada una pòlissa de préstec. A l'empara d'esta pòlissa, es va obrir el compte de préstec 2107 8497 748 0610253 a favor de la demandada. Incomplida l'obligació de pagament des del dia 23 de novembre de 2008, i donada per vençuda anticipadament la pòlissa i practicada la liquidació de la manera pactada en la pòlissa, apareix, en data 4 de maig de 2009, un saldo deutor de 2.673,30 euros.   
Adduïa els fonaments de dret que estimava aplicables i acabava sol·licitant que es dictara una sentència per la qual es condemnara la demandada a pagar a la demandant la quantitat de dos mil sis-cents seixanta-tres euros amb trenta cèntims (2.673,30 €), més els interessos de demora pactats des del dia 4 de maig de 2009 fins al pagament total del principal reclamat i amb la condemna en costes del juí.   
Segon. Una vegada admesa a tràmit la demanda, es van citar les parts a l'acte de la vista. Només hi va comparéixer la demandada que va ratificar la demanda.   
Tercer. Una vegada practicada la prova en els termes que consten en les actuacions, estes es van deixar concluses per a sentència.   
Fonaments de dret   
Primer. La relació contractual que hi ha entre les parts s'acredita amb l'aportació de la pòlissa (doc. 2). S'aporta la liquidació efectuada per l'entitat bancària d'acord amb el que s'havia pactat, amb l'extracte del compte obert, document i resultat que no ha sigut objecte d'impugnació ni contradita per la part demandada (art. 1088 i següents CC, 315 i següents Cco).  
Segon. Les costes s'imposen a la demandada per imperatiu de l'article 394.1 de la Llei d'Enjudiciament Civil.   
Vistos els articles legals esmentats i tots els altres que hi són aplicables de manera general i pertinent,  
Dispositiva  
Estime la demanda interposada per Banco Santander, SA, contra Narcisa Margarita Baque, i condemne la demandada a pagar a la demandant dos mil sis-cents setanta-tres euros amb trenta cèntims (2.673,30 €), més els interessos de demora pactats des del 4 de maig de 2009 fins al pagament total del principal reclamat, i amb la condemna a costes del juí a la demandada.   
Notifiqueu esta sentència a les parts i feu-los saber que en virtut de la modificació operada per la Llei 37/2011, de 10 d'octubre, de Mesures d'Agilització Processal, que modifica l'article 455.1 de la Llei d'Enjudiciament Civil, no es pot interposar cap recurs contra esta resolució.   
  
Porteu l'original al llibre de sentències.   
Esta és la meua sentència, de què s'expedirà una testimoniança per a incorporar-la a les actuacions, que pronuncie, mane i firme.»   
Publicació: la sentència ha sigut donada, llegida i publicada pel magistrat jutge que l'ha dictada, mentres celebrava audiència pública, el mateix dia de la data. En done fe.   
I atés que la persona demandada, Narcisa Margarita Baque, es troba en parador desconegut, s'expedix este edicte a fi que li valga de notificació de forma deguda.   
  
Castelló de la Plana, 10 de desembre de 2012.- La secretària judicial: Ana Isabel Yagüe Ribes.